Ρένα Δούρου

Η Ειρήνη (Ρένα) Δούρου (Αιγάλεω, 7 Οκτωβρίου 1974), είναι Ελληνίδα πολιτικός, εκλεγμένη βουλευτής Β2΄ Δυτικού Τομέα Αθηνών του ΣΥΡΙΖΑ, και πρώην περιφερειάρχης Αττικής (2014-2019). 

 Βιογραφικά στοιχεία 

Γεννήθηκε το 1974 στο Αιγάλεω Αττικής. Είναι απόφοιτη του Παιδαγωγικού Τμήματος Δημοτικής Εκπαίδευσης του Πανεπιστημίου Αθηνών, καθώς και κάτοχος μεταπτυχιακού τίτλου σπουδών από το Πανεπιστήμιο του Έσσεξ (μέσω υποτροφίας) στις Πολιτικές Επιστήμες. Τον Ιούλιο του 2018, το Πανεπιστήμιο του Έσεξ την αναγόρευσε σε επίτιμη Διδάκτορα. Μεταξύ άλλων, υπήρξε συνεργάτιδα του Ινστιτούτου Αμυντικών Αναλύσεων.Ρένα Δούρου: «O κ. Άκης Τσοχατζόπουλος ήταν υπάλληλός μου!», Πρώτο Θέμα 02/07/2012.

Συμμετείχε ενεργά στο φοιτητικό κίνημα. Στη συνέχεια, διετέλεσε υπεύθυνη Ευρωπαϊκής Πολιτικής και Διεθνών Σχέσεων στο Κόμμα Ευρωπαϊκής Αριστεράς, εκπροσωπώντας αρχικά τον Συνασπισμό και αργότερα τον ΣΥΡΙΖΑ. Είναι μέλος του Πολιτικού Συμβουλίου του ΣΥΡΙΖΑ.

Ομιλεί τέσσερις ξένες γλώσσες: αγγλικά, γαλλικά, ιταλικά και τουρκικά.

Έχει εργαστεί στον ιδιωτικό τομέα ως σύμβουλος εκδόσεων, καθώς και σε εταιρείες επικοινωνίας. Έχει γράψει το βιβλίο Η Απόλαυση του Εθνικισμού (2007), ενώ έχει συμπράξει σε διάφορα συλλογικά έργα σχετικά με ζητήματα εθνικής και διεθνούς πολιτικής. Έχει γράψει τον πρόλογο στο συλλογικό έργο «Για τη ζωή, την ποίηση, την πολιτική» για τον Τέρι Ήγκλετον (Εκδόσεις Το Πέρασμα, 2009). Το 2014 κυκλοφόρησε το βιβλίο της Μια κουβέντα με τον Γλέζο και το 2019 το Πέντε ομιλίες για το ολοκαύτωμα των Ελλήνων Εβραίων και τα δύο από τις εκδόσεις Λιβάνη. Αρθρογραφεί στον Τύπο. Τον Οκτώβριο του 2016 ορίστηκε μέλος της επιτροπής διαλόγου για τη συνταγματική αναθεώρηση.  

Έχει δώσει διαλέξεις σε πανεπιστήμια όπως το New York University, το Princeton University και το University of Essex, ενώ αρθρογραφεί τακτικά στον ελληνικό και διεθνή Τύπο.

 Πολιτική σταδιοδρομία 

 Βουλευτής 

Εκλέχτηκε βουλευτής Β΄ Αθηνών με τον Συνασπισμό Ριζοσπαστικής Αριστεράς στις εκλογές της 6ης Μαΐου και της 17ης Ιουνίου 2012. Κατά την κοινοβουλευτική της θητεία συμμετείχε στην Επιτροπή για τα Δικαιώματα των Γυναικών της Κοινοβουλευτικής Συνέλευσης της Μεσογείου και διετέλεσε υπεύθυνη της Επιτροπής Ελέγχου Κοινοβουλευτικού Έργου (ΕΕΚΕ) για την εξωτερική πολιτική, στην κοινοβουλευτική ομάδα του ΣΥΡΙΖΑ.. Στο Συμβούλιο της Ευρώπης, υπήρξε μέλος της Επιτροπής Μετανάστευσης και της Επιτροπής Πολιτισμού, ενώ εκλέχθηκε αναπληρώτρια γενική γραμματέας στη Διακοινοβουλευτική Συνέλευση Ορθοδοξίας. Στις 26 Μαρτίου του 2014 παρέδωσε τη βουλευτική της έδρα, την οποία έλαβε η Ελένη Αυλωνίτου.

Στις βουλευτικές εκλογές του Μαΐου και του Ιουνίου 2023 εξελέγη στον Δυτικό Τομέα της Αθήνας.

 Περιφερειάρχης Αττικής 

Στις 2 Φεβρουαρίου 2014 εκλέχτηκε από την Κεντρική Επιτροπή του ΣΥΡΙΖΑ υποψήφια περιφερειάρχης Αττικής για τις αυτοδιοικητικές εκλογές του 2014. Στις 25 Μαΐου του 2014, εξελέγη Περιφερειάρχης Αττικής, ούσα επικεφαλής του συνδυασμού Δύναμη Ζωής.

Το 2014, κατά την διάρκεια των εκλογών για την αυτοδιοίκηση και ως υποψήφια για την Περιφέρεια Αττικής, δέχτηκε κατηγορίες από τον Αργύρη Ντινόπουλο, ο οποίος την παρουσίασε ως σύμβουλο του Άκη Τσοχατζόπουλου, αν και η πραγματικότητα ήταν ότι είχε υπηρετήσει ως πολιτική αναλύτρια για δύο έτη στο Ινστιτούτο Αμυντικής Πολιτικής. Η Δούρου άσκησε αγωγή κατά του Αργύρη Ντινόπουλου, ο οποίος καταδικάστηκε, σε πρώτο και δεύτερο βαθμό, σε συκοφαντική δυσφήμηση και σε αποζημίωση 60.000 ευρώ.

Κατά την διάρκεια της θητείας της Ρένας Δούρου στη θέση της Περιφερειάρχου Αττικής, επένδυσε σε έργα υποδομής και στους 66 δήμους της Αττικής. Κατά την θητεία της από 2014- 019, εκτελέστηκαν 1.259 έργα συνολικού προϋπολογισμού 2,7 δισ. ευρώ, κατανεμημένα σε όλες τις περιφερειακές ενότητες σε υποδομές, αθλητισμό, τουρισμό, περιβάλλον, οδοποιία, αναπλάσεις κοινωνική αλληλεγγύη αντιπλημμυρικά κ.ά. Έργα που για την πραγμάτωση τους, η Ρένα Δούρου «ανατρέπει καθεστωτικές νοοτροπίες, μάχεται για κοινωνικά δικαιώματα, καινοτομεί για τους πολλούς και τους αδύναμους».  Εως το 2019 και την λήξη της θητείας της λειτουργούσαν 327 εργοτάξια στην Αττική. 

Η Περιφέρεια Αττικής επι διοίκησης Ρ. Δούρου ξεκίνησε το εμβληματικό έργο της Αττικής Ριβιέρας που ήταν σε εκκρεμότητα 40 χρόνια. Το έργο ανάπλασης του Φαληρικού όρμου περιελάμβανε την κατασκευή των έργων υποδομής (αντιπλημμυρικά και οδοποιίας) και προϋπολογισμού 150.000.000 ευρώ.  

Η Περιφέρεια Αττικής επι διοίκησης Ρ. Δούρου έδωσε λύσεις σε προβλήματα που χρόνιζαν, όπως η υδροδότηση της Αίγινας με ένα πρωτοποριακό για τα ελληνικά δεδομένα έργο. Συγκεκριμένα το έργο περιλαμβάνει αγωγό μήκους περίπου 14 χιλιομέτρων, ο οποίος θα συνδέσει την Αίγινα με εγκαταστάσεις της ΕΥΔΑΠ, βάζοντας τέλος στην ταλαιπωρία των κατοίκων του νησιού. Το έργο, το οποίο υπέγραψε στις 18.05.15 η περιφερειάρχης Αττικής Ρένα Δούρου, θα κοστίσει συνολικά 32.520.000 ευρώ.

Στην θητεία της ως Περιφερειάρχισσα Αττικής ξεκίνησε την επι της ουσίας αντιπλημμυρική θωράκιση της Αττικής. Ακόμη και εν καιρό δημοσιονομικών περιορισμό είχε την πολιτική βούληση να υλοποίησει και να ξεκινήσει συνολικά 160 αντιπλημμυρικά έργα αξίας μισού δισεκατομμύριου ευρώ.

Όσον αφορά στο κρίσιμο έργο κοινωνικού περιεχομένου. Ενδεικτικά επί διοίκησης Ρ. Δούρου υλοποιήθηκαν: Σε συνεργασία με τη ΔΕΗ +0,68%, η Περιφέρεια Αττικής επιδότησε πάνω από 20.000 νοικοκυριά προκειμένου να μην τους κοπεί το ρεύμα με το πρόγραμμα "Ρεύμα για όλους". Ενίσχυσε το έργο 23 Κέντρων Διημέρευσης  Ημερήσιας Φροντίδας Ατόμων με Αναπηρία για τα επόμενα τρία χρόνια, με 25 εκατομμύρια ευρώ.  Στηρίζει οικογένειες με ανάγκες με ένα εκατομμύριο ευρώ μέσα από τα κουπόνια των Λαϊκών Αγορών. Διασφάλισε την έγκαιρη και ασφαλή μεταφορά στα σχολεία τους 22.000 μαθητών με την έναρξη της σχολικής χρονιάς με χρήματα της Περιφέρειας. Έγινε επιχορήγηση με 2 εκατομμύρια ευρώ των φορείς Παιδικής Προστασίας. Στηρίζουμε την κοινωνία σε μια εποχή βαθύτατης κρίσης με προγράμματα όπως το “Ρεύμα για όλους”, την “Διάθεση ειδών λαϊκών αγορών σε ευπαθείς ομάδες”, με χρηματοδότηση για 56 Κέντρα Κοινότητας, 82 Κοινωνικα Παντοπωλεία και Συσσίτια, 48 Κοινωνικά Φαρμακεία, Κέντρα Ημερήσιας Φροντίδας Ηλικιωμένων, Ατόμων με Αναπηρία, Κακοποιημένων Γυναικών. Επίσης, η Περιφέρεια Αττικής προχώρησε: στη σύσταση και τη λειτουργία δομών παροχής βασικών αγαθών (82 κοινωνικά παντοπωλεία, κοινωνικά συσσίτια, 48 κοινωνικά φαρμακεία) σχεδόν σε όλους τους Δήμους της Αττικής, με προυπολογισμό 16 εκατομμύρια. στην ίδρυση και τη λειτουργία 55 Κέντρων Κοινότητας σε Δήμους της Αττικής, με 13 εκατομμύρια.

Επί Διοικήσεως Ρ. Δούρου η Περιφέρεια Αττικής για πρώτη φορά στήριξε:

• το Πυροσβεστικό Σώμα με 5 εκατομμύρια ευρώ για την αγορά 35 Πυροσβεστικών οχημάτων, όπως επίσης και με την παραχώρηση στο Πυροσβεστικό Σώμα της έκτασης του ΚΤΕΟ Μεγάρων.

• Την Ελληνική Αστυνομία (Τροχαία- οδική ασφάλεια) με 5 εκατομμύρια ευρώ για την αγορά οχημάτων και εξοπλισμού

• Τα Δημόσια Μέσα Μαζικής Μεταφοράς με 30 εκατομμύρια ευρώ για την αγορά 92 οικολογικών οχημάτων.

• Την Δημόσια Υγεία με πάνω από 100 εκατομμύρια ευρώ.

Συγκεκριμένα: 

50 εκατομμύρια ευρώ για προσλήψεις γιατρών, νοσηλευτών, διοικητικών και λειτουργικά έξοδα, στις 58 ΤΟΜΥ της Αττικής. 41 εκατομμύρια ευρώ απο ίδιους πόρους της Περιφέρειας Αττικής για ιατροτεχνολογικο εξοπλισμό για τα νοσοκομεία της Αττικής.  Επιπλέον 13 εκατομμύρια ευρώ μέσω ΕΣΠΑ για ιατροτεχνολογικο εξοπλισμό σε νοσοκομεία. Υπέγραψε την προμήθεια 60 καινούργιων ασθενοφόρων (52 ασθενοφόρα οχήματα τύπου “B” και 8 τύπου “C”), προϋπολογισμού 4.340.000 ευρώ, μέσω ΕΣΠΑ. Η Ρ. Δούρου υπέγραψε την αγορά μονάδων παραγωγής Οξυγόνου για 5 νοσοκομεία της 2ης ΥΠΕ, προυπολογισμού 2.5 εκατομμυρίων ευρώ.

Στις περιφερειακές εκλογές του 2019, ο συνδυασμός της ήρθε δεύτερος, συγκεντρώνοντας 19,71% στον πρώτο γύρο και 34,21% στον δεύτερο. Έτσι η Δούρου, ανέλαβε επικεφαλής της μείζονος μειοψηφίας του περιφερειακού συμβουλίου.

Ως εκλεγμένη Περιφερειακή Σύμβουλος Αττικής, η Δούρου είναι από το 2014 μέλος του Κογκρέσου των Τοπικών και Περιφερειακών Αρχών του Συμβουλίου της Ευρώπης, αναπληρώτρια επικεφαλής της Ελληνικής Αντιπροσωπείας στο Κογκρέσο των Τοπικών και Περιφερειακών Αρχών του Συμβουλίου της Ευρώπης, θεματική εκπρόσωπος για θέματα ισότητας φύλων του Κογκρέσου, αντιπρόεδρος της Επιτροπής Τρεχουσών Υποθέσεων, μέλος του Γραφείου των Σοσιαλιστών, Πράσινων, Προοδευτικών Δημοκρατών του Κογκρέσου και εισηγήτρια σε Εκθέσεις για το προσφυγικό – μεταναστευτικό, την ανάδειξη της Πολιτιστικής Κληρονομιάς από τις Τοπικές και Περιφερειακές Αρχές.

 Δικαστικές υποθέσεις 

Για τις πυρκαγιές στην Αττική το 2018 η εισαγγελία Αθηνών άσκησε ποινική δίωξη στη Ρένα Δούρου για τρία αδικήματα πλημμεληματικού χαρακτήρα (εμπρησμό από αμέλεια, ανθρωποκτονία από αμέλεια κατά συρροή και σωματική βλάβη κατά συρροή).  Το Συμβούλιο Εφετών με βούλευμά του την παρέπεμψε σε δίκη για τα αδικήματα, σε βαθμό πλημμελήματος, της ανθρωποκτονίας από αμέλεια κατά συρροή δια παραλείψεως από υπόχρεους και μη, αλλά και της πρόκλησης σωματικών βλαβών κατά συρροή. 

Παράλληλα, η Ρένα Δούρου παραπέμφθηκε και ενώπιον του Πειθαρχικού Συμβουλίυο Αιρετών, το οποίο ομόφωνα την απάλλαξε θεωρώντας πως δεν υφίσταται παράβαση καθήκοντος καθώς έδρασε στο πλαίσιο των αρμοδιοτήτων της βάσει νόμου.

Το Τριμελές Πλημμελειοδικείο Αθηνών, με σύμφωνη γνώμη της εισαγγελικής έδρας, προχώρησε ομόφωνα, και για λόγους ουσίας, στην απαλλαγή της για όλα τα αδικήματα. Κατά της απόφασης ασκήθηκε έφεση από την εισαγγελία Αθηνών με αποτέλεσμα η υπόθεση να οδηγηθεί ξανα στο ακροατήριο. Στις 3 Ιουνίου 2025, το Τριμελές Εφετείο Πλημμελημάτων Αθηνών απάλλαξε, για δεύτερη φορά, ομόφωνα την Ρένα Δούρου από όλες τις κατηγορίες.

Το 2022 η εισαγγελία Αθηνών άσκησε ποινική δίωξη κατά της Ρένας Δούρου και άλλων προσώπων για αδικήματα που αφορούν την πρόκληση πλημμύρας από αμέλεια, ανθρωποκτονίας από αμέλεια κατά συρροή, σωματικών βλαβών και παραβίασης κανόνων οικοδόμησης σχετικά με τις πλημμύρες του Νοεμβρίου του 2017 στη Μάνδρα.

Το Τριμελές Πλημμελειοδικείο Αθηνών, στο οποίο παραπέμφθηκε η ανωτέρω υπόθεση, την αθώωσε ομόφωνα για την κατηγορία της παράβασης καθήκοντος και κατά πλειοψηφία για τις κατηγορίες της πλημμύρας δια παραλείψεως από υπόχρεο, ανθρωποκτονίας και σωματικής βλάβης από αμέλεια. Κατά της αθωωτικής απόφασης, η εισαγγελέας Πρωτοδικών άσκησε έφεση,  η οποία, όμως, απορρίφθηκε από το Τριμελές Εφετείο Πλημμελημάτων Αθηνών ως απαράδεκτη.

 Παραπομπές 

 Εξωτερικοί σύνδεσμοι 
Προσωπική ιστοσελίδα
Ιστοσελίδα της «Δύναμης Ζωής»

Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Βουλευτές Β΄ Αθηνών
Κατηγορία:Βουλευτές Β2΄ Δυτικού Τομέα Αθηνών
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Περιφερειακοί Σύμβουλοι ανά την Ελλάδα
Κατηγορία:Περιφερειάρχες Αττικής
Κατηγορία:Πρόεδροι Περιφερειακών Παρατάξεων